cyanic-selkie/wikianc huggingface dataset:
Metalloseenit
Metalloseenien rakenne
4.–7. ryhmän siirtymämetalleilla on käytössään metalloseenikomplekseissa vähemmän kuin 18 elektronia, ja tämän vuoksi esimerkiksi vanadoseeni, kromoseeni ja manganoseeni muodostavat polymeerejä, joissa metalliatomi sitoutuu kahden syklopentadienyyliligandin kahteen atomiin ja yhden ligandin kolmeen atomiin. Kahden syklopentadieeniligandin haptisuus on siis 2 ja yhden 3. Eräät näiden ryhmien metalleista pystyvät sitoutumaan myös yhteen, kahteen tai kolmeen muuhun ligandiin kahden syklopentadienyyliligandin lisäksi. Näiden kompleksien rakenteessa syklopentadienyylirenkaat eivät ole kohdakkain vaan rakenne on taipunut. Tällaisia metalloseeneja ovat muun muassa titanoseenidikloridi ja vanadoseenidikloridi ja monet zirkonoseenijohdannaiset. thumb|Manganoseenin rakenne|alt= thumb|Titanoseenidikloridi on esimerkki metalloseenijohdannaisesta, jonka rakenne on taipunut.|alt=
Valmistus ja käyttö
Metalloseeneja valmistetaan usein metallin kloridisuolan ja syklopentadieenin suolan kuten syklopentadienyylinatriumin tai syklopentadienyylitalliumin välisellä reaktiolla. Syklopentadienyylitalliumin etuna on ilmankestävyys, mutta haittapuolena sen suuri myrkyllisyys. Metalloseeneja voidaan valmistaa myös niin kutsutuista ”half-sandwich”-yhdisteistä, joissa metalliatomi on sitoutunut yhden syklopentadienyyliilgandin lisäksi muihin ligandeihin ja yhdiste reagoi syklopentadienyylijohdannaisen esimerkiksi bromisyklopentadieenin kanssa metalloseeniksi. Kolmas valmistustapa on syklopentadieenin ja metalliyhdisteen välinen reaktio.
Metalloseenijohdannaiset ovat laajasti käytettyjä katalyyttejä polymeeriteollisuudessa. Erityisesti titanoseenijohdannaisia, joita kutsutaan Ziegler–Natta-katalyyteiksi käytetään huomattavissa määrin polyeteenin, isotaktisen polypropeenin ja syndiotaktisen polystyreenin valmistukseen. Metalloseenikatalyyttejä käytetään myös syklisten alkeenien, kuten syklopenteenin ja norborneenin polymeroimiseen.
Dioro
Dioron kunta rajoittuu idässä Ségoun piirin Kamiandougoun ja Diédougoun, etelässä Diounan ja Cinzanan, lännessä Boussinin ja Farakou Massan sekä pohjoisessa Sibilan ja Macinan piirin Kolongon kuntiin.
Kuntaan kuuluu 30 kylää. Asukkaat ovat etupäässä bambaroita, bozoja ja fulbeja. Vallitseva uskonto on islam, mutta kunnassa asuu myös jonkin verran kristittyjä ja animisteja.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maapähkinä, fonio ja okra. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Palveluihin kuuluvat viisi alakoulua, kaksi yläkoulua ja kolme terveysasemaa.
Luhun kieli
Luhu on läheistä sukua asilululle sekä lähes hävinneelle pirulle.
Kieli kuuluu malaijilais-polynesialaisten kielten ryhmään. Sillä on muutamia murteita.
Luettelo Indonesian saarista
Tämä on luettelo Indonesian saarista. Indonesiassa on kaikkiaan 18 108 saarta, joista noin 6 000 on asutettuja.
Hanna Ongelin
Hanna Ongelin, joka kirjoitti myös nimimerkeillä Broder Abel ja Tyr Vesten, (14. elokuuta 1848 Helsingin maalaiskunta – 17. kesäkuuta 1893 Helsinki) oli suomalainen kirjailija. Hän jäi unohduksiin Suomessa, mutta sai kohtalaisesti suosiota Ruotsissa kolmiosaisella romaanillaan Ödets dom. Ongelin oli varhaisia suomalaisen naisliikkeen edustajia ja otti teoksissaan kantaa yhteiskunnallisiin epäkohtiin.
Henkilöhistoria
Hanna Ongelin syntyi Helsingin pitäjässä (nyk. Vantaa) ja jäi perheensä ainoaksi lapseksi. Hänen isänsä Henrik Ongelin oli pitäjän kappalainen, mutta kuoli jo tyttären ollessa kuusivuotias. Äiti Anna Lovisa Ongelin (o.s. Kjellin) muutti 1858 tyttärensä kanssa Helsingin kaupunkiin, jossa tytär pääsi aloittamaan koulun Helsingin ruotsalaisessa tyttökoulussa. Lisäksi Hanna kävi Taideyhdistyksen piirustuskoulua.
Ongelinin perhe ei ollut varakas, joten Hanna Ongelin joutui työskentelemään senaatin puhtaaksikirjoittajana ja elätti työllään myös äitinsä. Myös fiktiivinen kirjoittaminen kiinnosti Ongelinia, ja hän julkaisi 1872 23-vuotiaana esikoisteoksensa Edvard och Edmund, tarinan kahdesta miehestä, jotka rakastuvat samaan naiseen. Heti tämän jälkeen seurasi historiallinen runoelma Helmi, joka on mahdollisesti kirjoitettu jo aikaisemmin. Molemmat ilmestyivät Edlundin kustantamon julkaisemina nimimerkillä H.
Edellä mainittujen lisäksi Ongelinin tuotannon romanttista puolta edustavat hänen 1880-luvun alussa julkaisemansa suuret romaanit Ödets dom (’Kohtalon tuomio’) ja Den gamla fyrbåkens hemligheter (’Vanhan majakan salaisuudet’); kolmiosaisen Ödets domin pituus on yli 1700 sivua. Molemmat romaanit ilmestyivät Ruotsissa, jossa ne saivat varsin hyviä arvosteluja. Suomessa taas Ödets dom tuomittiin auttamattoman vanhanaikaiseksi ja rakenteeltaan epäonnistuneeksi. Kiinnostavaa kyllä, teos herätti sen verran mielenkiintoa Norjassakin, että se julkaistiin 1913 norjaksi kaksiosaisena nimellä Regina, pigen fra fiskeværet. Romaanien tuottojen turvin Ongelin saattoi lopettaa työnsä senaatissa ja ryhtyä vapaaksi kirjailijaksi 1882.
Eräs Ongelinin kriitikoista oli Zacharias Topelius, jonka Välskärin kertomuksia Ongelinin Ödets dom muistuttaa laajuudessaan ja kerronnan rönsyilevyydessään. Romaanissa on voi nähdä myös yhtäläisyyksiä Emily ja Charlotte Brontën teoksiin ja vahvoja goottilaisia vaikutteita. Viihteellisen muodon takaa voi ehkä aavistella yhteiskunnallista kritiikkiä.
thumb|[[1886 ilmestynyt Ennen ja nykyään on ainia Hanna Ongelinin kaunokirjallisen tuotannon suomennos. Sen toista osaa ei ole ilemstynyt suomeksi.]]
Ongelin julkaisi 1881 teoksen Fordom och nu (suom. Ennen ja nykyään) ensimmäisen osan ja siirtyi kirjallisuudessaan vahvasti realismin kantaa ottavaan sävyyn. Romaanissa osoitetaan vaimon huono asema miehen holhouksen alaisena yhtä vahvaan sävyyn kuin Minna Canthin Työmiehen vaimossa. Ongelinilta ilmestyi 1881 myös yhteiskunnallisia kysymyksiä käsittelevä Tankar i några samhällsfrågor. Hän kirjoitti lehtiin mm. nimimerkeillä Broder Abel ja Tyr Vesten ja julkaisi näillä salanimillä muutaman kirjankin. Ongelinin kirjoituksia ilmestyi niin suomen- kuin ruotsinkielisissäkin lehdissä.
Ongelinin tärkeimmät yhteiskunnalliset aiheet olivat naisen aseman parantaminen, prostituution lopettaminen ja raittius, joskin vain kohtuuden mitoissa, ja hän piti niistä esitelmiä. Ongelin itse poltti sikareita – tapa, jota hänen aikanaan pidettiin täysin sopimattomana naiselle. Lyhyeksi leikattu tukka ja miesten hatun käyttäminen leimasivat Ongelinin kummajaiseksi, myös muiden naisliikkeen toimijoiden silmissä. Viipuriin 1800-luvun puolivälissä muutettuaan Ongelin sai kärsiä pilkkaa sanomalehdissä, ja ilkeät juorut pilasivat hänen mainettaan, kuten käy Ennen ja nykyään -romaanin Gerdalle. Epäilemättä Ongelinissa ruumiillistuivat sinisukka-haukkumanimeen yhdistettävät ominaisuudet.
C. J. Janssonin palkinto
C. J. Janssonin palkinto on eräs Puunjalostusinsinöörien (aiemmin Suomen Paperi-insinöörit ry:n) vuosittain jakama suomalainen tunnustuspalkinto. Palkinto myönnetään paperinvalmistuksen ja puunjalostuksen alan julkaisussa ilmestyneen ansiokkaan artikkelin tai tieteellisen tutkielman perusteella. Vuonna 2019 palkinto oli suuruudeltaan 2 000 euroa. Se voidaan myöntää myös pitkäaikaisista ansioista kirjoitustyössä.
Historiaa: palkinnon perustaminen
Insinööri Ingwald Sourander painatti 1925 uuden painoksen C. J. Janssonin kirjoittamasta kirjasta Praktisk Handbok i Träpappers Fabrikation jämte Kartonpapps Tilverkning av Slipad hvitträmassa (suom. Käytännöllinen käsikirja teollisesta paperintuotannosta sekä kartongin valmistamisesta puuhiokkeesta). Kirja ilmestyi alun perin 1878. Se oli ensimmäinen ruotsinkielinen puuhiokkeen ja kartongin valmistusta koskeva julkaisu. Paperi-insinöörit ry:n kesäkokouksessa 17. heinäkuuta 1925 insinööri Sourander lahjoitti teoksen koko painoksen yhdistykselle. Kirjan myyntituloista koottiin rahasto, jonka varoin myöhemmin on myönnetty C. J. Janssonin nimeä kantava palkinto. Rahaston säännöt hyväksyttiin 21. marraskuuta 1925. Sourander teki eläessään useita lahjoituksia rahastoon.
Hanna Ongelin
Henkilöhistoria
Hanna Ongelin kuoli keuhkotulehdukseen 1893 Helsingissä vain 44-vuotiaana. Hän oli rikkonut välinsä moniin naisliikkeen toimijoihin, eikä esimerkiksi Alexandra Gripenberg edes mainitse Ongelinin nimeä naisliikkeen vaikuttajia luetellessaan. Ongelinin kärjekkyys yhteiskunnallisissa kannanotoissa, hänen ”epänaiselliset” tapansa ja alkoholisminsa lienevät syinä Ongelinin eristymiseen muista. Naisliikkeestä Maikki Friberg sentään oli mukana hautajaisissa ja laski seppeleen hänen haudalleen.
Paavalin ja Theklan teot
Paavalin ja Theklan teot (usein Paavalin ja Teklan teot; ) on Uuden testamentin apokryfisiin kirjoihin kuuluva kirjoitus, joka on ajoitettu noin vuosiin 150–200. Sen päähenkilö on Thekla, jonka Paavali sai kääntymään kristinuskoon. Kirjoitus on alun perin ollut osa laajempaa Paavalin tekoja.
Historia
Paavalin ja Theklan teot ajoitetaan muiden Paavalin tekojen kanssa noin vuosiin 150–200, ja joskus tarkemmin vuosiin 160–170. Kirjoituksessa on kuitenkin joitakin piirteitä siitä, että se olisi säilyttänyt tietoja, jotka palautuvat ensimmäiselle vuosisadalle. Kirjoituksella katsotaan olleen kolme tarkoitusta: puolustaa Paavalia erityisesti ebioniitteja vastaan; suosia neitsyyttä ja selibaattia; ja esittää, että naisillakin on oikeus saarnata ja suorittaa kastetoimituksia.
Varhaisin lähde, joka mainitsee Paavalin ja Theklan teot, on Tertullianus. Hän vastusti kirjoitusta, koska se antaa ymmärtää, että naisillakin olisi ollut oikeus saarnata ja kastaa. Kokonainen Paavalin teot, joka kertoo Paavalin lähetysmatkoista, oli pitkään kadoksissa, ja Paavalin ja Theklan teot oli tärkeimpiä siitä tunnettuja osia. Vasta Paavalin tekojen löytymisen jälkeen kävi ilmi, että Paavalin ja Theklan teot oli alun perin ollut osa laajempaa kirjoitusta.
Teksti oli myöhempinä aikoina hyvin suosittu, mikä käy ilmi siitä, että se erotettiin omaksi osakseen ja käännettiin lukuisille kielille.
Sisältö
Kirjoitusta on luonnehdittu uskonnolliseksi romaaniksi. Se sijoittuu Vähän-Aasian Lykaoniaan, jossa Paavali on lähetysmatkallaan matkakumppaniensa Demaan ja Hermogeneen kanssa. He lähestyvät Ikonionia. Ikonionlainen Onesiforos tulee Paavalia vastaan vaimoineen ja poikineen, ja vie hänet kotiinsa. Paavali ylistää puheessaan neitsyyden hyvettä.
Naapurin Thekla-neito, joka on kihlattu Thamyrikselle, kuulee Paavalin puheen ikkunan kautta. Hän viehättyy opetuksesta, eikä saa poistuttua ikkunan äärestä. Hänen huolestunut äitinsä kutsuu paikalle Thamyriksen, ja kertoo tälle, ettei tyttö ole syönyt eikä juonut kolmeen päivään, vaan pysynyt ikkunan ääressä. Suuttunut Thamyris kohtaa Demaan ja Hermogeneen ja lupaa heille palkkion tiedoista Paavalia vastaan. Nämä kertovat neitsyyttä koskevasta opetuksesta, ja kehottavat Thamyristä viemään Paavalin prefektin eteen syytettynä uusista opeista ja kristittynä olemisesta. Seuraavana päivänä Thamyris ja hänen kumppaninsa pidättävät Paavalin. Hänet viedään prefektiin eteen, kuulustellaan ja vangitaan.
Thekla käy Paavalin luona vankilassa salaa yöaikaan, lahjottuaan sekä äitinsä kodin ovivahdin että vanginvartijan. Hän kuuntelee lumoutuneena Paavalin opetuksia. Sillä välin Theklan äiti ja Thamyris etsivät häntä kaupungilta. Hänet löydetään vankilasta, jossa hän ja monet muut kuuntelevat Paavalin opetusta. Prefekti määrää Paavalin ja Theklan tuotaviksi eteensä. Paavali ruoskitaan ja ajetaan kaupungista, kun taas Thekla määrätään äitinsä vaatimuksesta poltettavaksi. Teatterille kootaan rovio, ja Thekla asettuu siihen jumalallisen näyn rohkaisemana levittäen kätensä ristin muotoon. Kun roviota yritetään sytyttää soihdulla, yllättävä rankkasade kuitenkin sammuttaa tulen.
Sillä välin Paavali on häädettynä yhdessä Onesiforoksen ja tämän perheen kanssa. He piileskelevät haudassa tien varrella. Koska heillä ei ole ruokaa, Paavali riisuu tunikansa ja lähettää pojan kaupunkiin ostamaan sillä ruokaa. Poika kohtaa Theklan ja johdattaa tämän piilopaikkaan. Thekla tapaa Paavalin rukoilemasta hänen vapautumistaan liekeistä. Hän vastaa kiitosrukouksella. Thekla haluaa leikkauttaa hiuksensa ja ryhtyä seuraamaan Paavalia, ja sanoo haluavansa kasteen. Paavali pyytää häntä olemaan kärsivällinen. Onesiforos perheineen palaa Ikonioniin, kun taas Paavali ja Thekla jatkavat Antiokiaan.
Antiokiassa kaupungin merkkihenkilöihin kuuluva Aleksandros näkee Theklan, ihastuu tähän ja yrittää ostaa tämän Paavalilta. Paavali vastaa ettei tyttö ole hänen. Aleksandros yrittää lähennellä Theklaa, mutta tämä repii hänen juhlavaatteensa ja murskaa hänen kultaseppeleensä, jossa on keisarin kuva. Aleksandros ilmiantaa Theklan prefektille, joka teosta kuultuaan määrää tytön heitettäväksi pedoille. Thekla haluaa varmistua pysyvänsä neitsyenä kuolemaansa saakka, ja niin hänet asetetaan keisari Claudiuksen serkun kuningatar Tryphaenan huostaan. Kuningatar, joka on juuri menettänyt tyttärensä, saa lohdutusta Theklan seurasta ja kiintyy tähän.
Kun Theklan teloitushetki koittaa, hänet viedään teatterille, ja hänet sidotaan naarasleijonaan. Leijona kuitenkin vain nuolee Theklan jalkoja. Heltynyt Tryphaena vie Theklan takaisin kotiinsa. Teloitusta yritetään uudelleen seuraavana päivänä, mutta naarasleijona asettuu Theklan jalkojen juureen puolustamaan tätä muilta pedoilta. Thekla kastaa itse itsensä teatterin vesisäiliössä. Yleisössä olevat naiset osoittavat Theklalle suosiotaan. Viimeisenä yrityksenä Thekla sidotaan kahteen härkään, joita ärsytetään tulella. Tuli kuitenkin polttaa Theklan köydet ja hän pääsee pakoon häriltä. Tryphaena pyörtyy. Yleisöön leviää huhu hänen kuolemastaan, ja näytös keskeytetään. Thekla vapautetaan. Hän kertoo olevansa omistautunut Jumalalle tämän palvelijattarena. Tryphaena vie Theklan kotiinsa, missä Theklan saarnat saavat hänet ja monet palvelijat kääntymään kristityiksi.
Thekla alkaa etsiä Paavalia ja saa tietää tämän olevan Myrassa. Hän tekeytyy mieheksi ja lähtee Myraan etsimään Paavalia yhdessä Tryphaenan antaman saattajan kanssa. Thekla löytää Paavalin ja kertoo tälle kaikesta tapahtuneesta, mukaan lukien kasteensa. Kaikki yhtyvät kiitokseen Theklan pelastumisesta. Thekla ilmoittaa aikovansa palata Ikonioniin. Paavali lähettää hänet sanoen: ”Mene ja opeta siellä Jumalan käskyjä”. Ikonionissa Thekla saa tietää Thamyriksen kuolleen. Hän kuitenkin löytää Onesiforoksen perheen ja todistaa näille uskostaan. Sitten Thekla siirtyy Ikonionista Seleukeiaan. Omistettuaan elämänsä kansan herättämiselle hän lopulta vaipuu kuolonuneen.
Arvioita
Kirjoituksessa kuvatut tapahtumat ovat selvästi fiktiivisiä ainakin pääosiltaan. Tietyt yksityiskohdat eivät käy yksiin Paavalin lähetysmatkojen ajoituksen kanssa. Eräs tällainen seikka on juutalaisten täydellinen puuttuminen Paavalin syyttäjien joukosta. Toinen on se seikka, että jo pelkkä kristityn nimi riittää tuomioon; tämä sopii paremmin 100-luvulle kuin vielä keisari Claudiuksen aikaan. Demasta ja Hermogenestä on ehdotettu gnostilaisen harhaopin edustajiksi tekstissä.
Johannes Björklund
Julius Johannes Björklund (13. syyskuuta 1888 Oulu – 17. joulukuuta 1962 Helsinki ) oli suomalainen kenttäpiispa.
Björklundin vanhemmat olivat rovasti Isak August Björklund ja Fredrika Mathilda Wichmann. Kauppaneuvos Gösta Björklund ja arkkitehti, kuvataiteilija Matti Visanti olivat hänen veljiään. Johannes Björklundin puolisot olivat 1913-1942 Ingrid Anni Helena Mentona Tallroth ja 1945-1962 Maija Hellevi Tarjanne, aiemmin Karsikko.
Ylioppilaaksi 1907 tullut Björklund suoritti teologisen erotutkinnon ja vihittiin papiksi 1911. Pastoraalitutkinnot hän suoritti 1914 ja 1934, filosofian kandidaatin tutkinnon 1929, teologian kandidaatin tutkinnon 1932 ja teologian lisensiaatin tutkinnon 1939. Teologian tohtoriksi Björklund väitteli 1940. Hän oli ylimääräinen pappi Vaasassa 1911-1916, Mustasaaren pitäjänapulainen 1916-1924 ja laivaston pastori 1924-1939. Björklund nimitettiin 1939 sotarovastiksi ja 1941 Suomen ensimmäiseksi kenttäpiispaksi, jota virkaa hän hoiti vuoteen 1956. Vakinaisten virkojen ohella hän oli Vaasan lääninsairaalan saarnaaja ja uskonnonopettaja Vaasassa ja Helsingissä. Hän oli sotilaspastorien liiton puheenjohtaja sekä Suomen kirkon pappisliiton hallituksen jäsen 1940–1956.
Yhdysvaltain presidentinvaalit 1836
Yhdysvaltain presidentinvaalit 1836 olivat järjestyksessään 13. Yhdysvaltain presidentinvaalit, jotka järjestettiin 3. marraskuuta – 7. joulukuuta 1836. Vaaleissa istuva varapresidentti Martin Van Buren demokraattisesta puolueesta voitti neljä whig-puolueen ehdokasta.
Tulokset
Yhdysvaltain presidentinvaalit 1836 ! colspan="2" rowspan="2" style="text-align:left;" | Presidenttiehdokas ! rowspan="2" colspan="1" style="text-align:left;" | Puolue ! rowspan="2" colspan="1" style="text-align:left;" | Kotiosavaltio ! rowspan="1" colspan="2" style="text-align:left;" | Kansanäänet ! rowspan="2" colspan="1" style="text-align:center;" | Valitsijamiesäänet ! Määrä ! %
Zoran Lukić
Zoran Lukić (s. 27. marraskuuta 1956) on jugoslavialaissyntyinen ruotsalainen jalkapallovalmentaja ja entinen pelaaja. Tammikuusta 2020 lähtien hän on toiminut Sundbybergs BK:n päävalmentajana.
Ura pelaajana
Lukić pelasi urallaan myös Jugoslavian maajoukkueessa kolme A-maaottelua.
Ura valmentajana
Lukić aloitti valmennusuransa tukholmalaisseura Djurgårdens IF:n juniorivalmentajana 1993. Vuonna 1999 hän otti yhdessä Sören Åkebyn kanssa Superettaniin pudonneen seuran edustusjoukkueen valmennusvastuun. He johdattivat seuran takaisin Allsvenskaniin kauden 2000 päätteeksi ja Ruotsin mestariksi kausilla 2002 ja 2003. Mestaruuskausien jälkeen Åkeby jätti seuran ja siirtyi valmentamaan Tanskaan. Kaudella 2004 Lukić toimi yksin joukkueen päävalmentajana, mutta menestys ei ollut aikaisempien vuosien tasoa. 12 sarjakierroksen jälkeen Lukić saikin potkut tehtävistä.
Kaudeksi 2005 Lukić siirtyi Örgryte IS:n päävalmentajaksi. Debyyttikausi oli menestyksekäs ja Örgryte säilytti sarjapaikkansa ollen Allsvenskanissa yhdeksäs. Kaudella 2006 menestys oli kuitenkin vaisumpaa ja yhdeksän sarjakierroksen jälkeen Lukić sai potkut Örgryten kerättyä vain kolme pistettä. Myöhemmin samana vuonna hän siirtyi Superettanissa pelanneen Qviding FIF:n päävalmentajaksi. Hän ei kuitenkaan onnistunut pelastamaan seuraa putoamiselta, vaan Qviding jäi jumboksi ja putosi Superettanista. Visiitti Division 1 Södrassa jäi kuitenkin yhteen kauteen ja seura palasi jälleen kaudeksi 2008 Superettaniin.
Joulukuussa 2008 Lukić palasi takaisin Djurgårdens IF:n organisaatioon. Hän aloittaa tammikuussa 2009 seuran päävalmentajana yhdessä Andrée Jeglertzin kanssa. Lukić vastaa hyökkäyspelistä ja tekniikkavalmennuksesta, Jeglertz pelisysteemistä ja puolustuksesta. Yhteistyö ei kuitenkaan sujunut toivotulla tavalla ja Djurgårdenin kausi Allsvenskanissa alkoi surkeasti. Lopulta Lukić jätti tehtävänsä kesäkuun alussa.
Syyskuussa 2009 Lukić palasi vanhaan seuraansa Qvidingiin konsulttitehtäviin. Elokuussa 2010 hän siirtyi IFK Lidingön P97-poikajoukkueen päävalmentajaksi. Marraskuussa 2011 Lukićista tuli vuoden 2012 alusta alkaen IFK Lidingön edustusjoukkueen päävalmentaja. Lukić valmensi Ruotsin alasarjoissa pelannutta seuraa kolme kautta. Tammikuussa 2015 hän siirtyi Syrianskan U19-juniorijoukkueen valmentajaksi.
Elokuussa 2016 Lukić palasi valmentajaksi aikuisten tasolle, kun hänestä tuli Superettanin putoamiskamppailuun vajonneen Ljungskilen päävalmentaja. Kokenut Lukić ei onnistunut nostamaan seuraa pois putoamisviivan alapuolelta, vaan seura putosi kauden jälkeen Division 1:een. Lukić jätti tehtävänsä kauden jälkeen.
Tammikuussa 2020 Lukić aloitti Ruotsin 3. sarjatasolla pelaavan Sundbybergs BK:n päävalmentajana.
Tityrat
Tityrat (Tityridae) on varpuslintuihin kuuluva heimo. Heimon lajit on aikaisemmin luokiteltu kuuluviksi kontingojen, tanssijoiden tai tyrannien heimoihin. Molekyylifylogeneettisten tutkimusten perusteella ne kuitenkin muodostavat monofyleettisen ryhmän tityroiden heimona. BirdLife Suomen luokituksen mukaan tityroihin kuuluu 7 sukua ja 35 lajia.
Tityroita tavataan Keski- ja Etelä-Amerikasta. Ne ovat ulkonäöltään ja elintavoiltaan epäyhtenäinen ryhmä lintuja. Useimmat ovat ruskeankirjavia, mutta osa linnuista on hyvinkin värikkäitä. Lajit elävät monenlaisissa metsäympäristöissä. Tityralajien ravintoa ovat pääasiassa hyönteiset, mutta eräät lajit syövät myös hedelmiä.
Seram
Seram (aikaisemmin Ceram) on saari Molukeilla, Indonesiassa. Se sijaitsee hieman pohjoiseen läheisestä Ambonin saaresta. Seramin tärkein kaupunki on Masohi.
Suurin osa saaren asukkaista on uskonnoltaan animisteja, muslimeja tai kristittyjä. Saarella on esiintynyt uskonnollisten ryhmien välisiä yhteenottoja. Seramilla puhutaan yli kahtakymmentä austronesialaista kieltä, joista suurimpia ovat ambon, manusela, saparua ja saleman.
Seram on melko tarkoin itä-länsisuuntainen saari ja sen keskellä kulkee korkea, tiheän metsän peittämä vuorijono. Saaren korkein huippu Binaiya kohoaa 3 027 metrin korkeuteen. Saaren itäosissa on joitakin mutatulivuoria.
Seram kuuluu vyöhykkeeseen, jota rajoittavat syvät merialueet. Tästä syystä se ei ole koskaan ollut yhteydessä mantereeseen, silloinkaan kun useimmat Indonesian saarista ovat jääkausien aikana olleet merenpinnan alenemisen vuoksi yhteydessä joko Aasiaan tai Australiaan. Siksi saaren (kuten myös sen lähisaarten) eläimistö on köyhempää kuin monilla muilla Indonesian saarilla tai vain 150 kilometrin päässä sijaitsevassa Uudessa-Guineassa. Erityisesti nisäkäslajisto on Seramilla vähäinen. Lintuja, perhosia ja muita hyönteisiä sitä vastoin on runsaasti. Saaren kasvillisuus on trooppista sademetsää. Merkittävin luonnonsuojelualue on saaresta 11% kattava Manuselan kansallispuisto.
Honkiperän Hautakankaan jätinkirkko
Honkiperän Hautakankaan jätinkirkko on Keski-Pohjanmaalla Kokkolassa Kälviän Honkiperällä sijaitseva mahdollinen jätinkirkko.
Yleisurheilu kesäolympialaisissa 1952 – miesten 3 000 m estejuoksu
Alkuerät
Jokaisesta erästä neljä nopeinta loppukilpailuun.
1. erä
Honkiperän Hautakankaan jätinkirkko
Jätinkirkko
Harjanteella sijaitsee ulkomitoiltaan noin 30 metriä pitkä (tai 32 metriä ) ja 20 metriä leveä kivivallien reunustama alue, joka on tulkinnan mukaan jätinkirkko. Kivivallin leveys vaihtelee, samoin sen korkeus. Valliin valittujen kivien koko vaihetelee eri kohdissa ja ne on ilmeisesti siirretty jätinkirkon piha-alueelta valliin. Marianne Ridderstad on huomioinut vallissa olevan aukon jätinkirkon keskikohdasta 50° eteläisestä suunnasta lounaaseen päin. Rakennelma on ainakin osaksi ihmisen kokoama. Vaikka mäkirinteen kivikkoa on ilmeisesti joskus raivattu, on jätinkirkon sisälle on jäänyt isoja kiviä.
Yleisurheilu kesäolympialaisissa 1952 – miesten 3 000 m estejuoksu
Alkuerät
2. erä
Honkiperän Hautakankaan jätinkirkko
Tutkimuksia
Jätinkirkkoa ei ole tarkemmin tutkittu. Se on tarkastettu kahdesti vuosina 1998 (Mirja Miettinen) ja 2016 (Petro Pesonen). Viimeisessä tarkastuksessa alueen Lidar-keilaus vahvisti, että se olisi jätinkirkko.
Yleisurheilu kesäolympialaisissa 1952 – miesten 3 000 m estejuoksu
Alkuerät
3. erä
Ruostetangarat
Ruostetangarat (Creurgops) on tangaroiden heimoon kuuluva varpuslintusuku. Ruostetangaroiden sukuun kuuluu BirdLifen mukaan kaksi lajia.
Sally Conway
Sally Conway (s. 1. helmikuuta 1987 Bristol) on brittiläinen judoka. Conway kilpailee 70 kilogramman sarjassa.
Conway osallistui Lontoon olympialaisiin 2012 sijoittuen jaetulle yhdeksännelle sijalle voittaen yhden ja häviten yhden kamppailun. Rio de Janeiron olympialaisissa 2016 hän sai pronssia voittaen neljä ja häviten yhden kamppailun.
Maailmanmestaruuskilpailuissa Conway oli pronssilla vuonna 2019 Tokiossa. Euroopan-mestaruuskilpailuissa hän oli hopealla Tel Avivissa 2018.
Newcastlen tauti
Newcastlen tauti on linnuilla esiintyvä tauti, jonka aiheuttaja on paramyksovirus-1. Tauti on Maailman eläintautijärjestön A-listalla. Tauti ei tartu ihmiseen eikä muihin nisäkkäisiin.
Esiintymispaikalla oleva siipikarja teurastetaan. Taudin esiintymispaikka eristetään vähintään kolmeksi viikoksi, jonka aikana tilat desinfioidaan.
Suomessa tautia on tavattu
Euroopan unionin avoimen datan portaali
EU:n avoimen datan portaali tarjoaa pääsyn EU:n toimielinten, virastojen ja muiden elinten tuottamaan laajaan datavarantoon. Data on vapaasti käytettävissä ja uudelleenkäytettävissä kaupallisiin ja ei-kaupallisiin tarkoituksiin.
Portaali on EU:n avoimen datan strategian keskeinen väline. Datan helppo saatavuus ja maksuttomuus edistää sen innovatiivista käyttöä ja taloudellista potentiaalia. Portaalilla lisätään myös EU:n toimielinten, virastojen ja muiden elinten avoimuutta ja vastuullisuutta.
Oikeusperusta ja portaalin käyttöönotto
Portaali perustettiin 12.12.2011 komission asiakirjojen uudelleenkäytöstä tehdyllä päätöksellä 2011/833/EU. Portaali otettiin käyttöön joulukuussa 2012.
Komission päätöksen perusteella kaikkia EU:n toimielimiä kehotetaan mahdollisuuksien mukaan julkaisemaan avointa dataa ja asettamaan se julkisesti saataville.
Portaalin teknisestä toiminnasta huolehtii EU:n julkaisutoimisto, kun taas EU:n avoimen datan politiikan täytäntöönpanosta vastaa Euroopan komission viestintäverkkojen, sisältöjen ja teknologian pääosasto (DG CONNECT).
Ominaisuudet
Portaalin kautta saatava data on vapaasti haettavissa, selattavissa, linkitettävissä, ladattavissa ja uudelleenkäytettävissä kaupallisesti ja ei-kaupallisesti. Portaalista pääsee EU:n toimielinten, virastojen ja muiden elinten verkkosivujen sisältämään dataan standardien mukaisen metatietokatalogin avulla.
Semanttinen teknologia tarjoaa lisätoimintoja. Metatietokatalogissa voi tehdä hakuja vuorovaikutteisen hakutoiminnon avulla ja SPARQL-kyselyn avulla. vasen|pienoiskuva|Käyttäjien ehdotukset portaalissa julkaistavasta datasta ovat tervetulleita. Käyttäjät voivat ehdottaa portaaliin uutta dataa ja antaa palautetta olemassa olevan datan laadusta.
Portaali on käytettävissä 24 virallisella EU-kielellä, mutta valtaosa datasta on saatavana vain muutamilla kielillä (englanti, ranska ja saksa). Osa metatiedoista (esim. tiedontuottajien nimet ja maantieteellinen kattavuus) on 24 kielellä.
Käyttöehdot
Suurimpaan osaan portaalin datasta sovelletaan EUROPA-sivuston ns. oikeudellista huomautusta, ja datan kaupallinen ja ei-kaupallinen uudelleenkäyttö on yleensä maksutonta sillä ehdolla, että lähde ilmoitetaan. Vähäiseen osaan datasta sovelletaan erityisiä uudelleenkäyttöehtoja, jotka liittyvät lähinnä tietosuojaan ja kolmansien osapuolten tekijänoikeuksiin. Kussakin datajoukossa on linkki näihin ehtoihin.
Saatavilla olevat tiedot
vasen|pienoiskuva|EU:n avoimen datan portaalin dataa hyödyntävien sovellusten kehittäjät voivat jakaa sovelluksensa portaalissa ja näin lisätä niiden näkyvyyttä. Portaali sisältää laajan valikoiman dataa EU:n eri toiminta-aloilta, jotka on tunnustettu tärkeiksi myös G8 Open Data Charter -asiakirjassa. Näitä ovat esimerkiksi talous, työllisyys, tiede, ympäristö ja koulutus.
Tähän saakka dataa on asettanut saataville noin 70 EU:n toimielintä, virastoa tai muuta elintä (esim. Eurostat, Euroopan ympäristökeskus, Yhteinen tutkimuskeskus, Euroopan komission eri pääosastot ja EU:n virastot). Yhteensä datajoukkoja on saatavilla yli 11 700.
Portaalissa on tarjolla myös valikoima sovelluksia ja visualisointityökalujen luettelo (julkaistu maaliskuussa 2018).
Sovellusosiossa esitellään EU:n toimielinten, virastojen ja muiden elinten sekä kolmansien osapuolten kehittämiä sovelluksia, joissa käytetään EU:n tuottamaa dataa. Sovellukset toimivat paitsi tiedonlähteinä myös esimerkkeinä siitä, miten dataa voidaan jalostaa eri käyttöön.
Datan visualisointi -osioon on koottu datan visualisointityökaluja, datan visualisointiin liittyvää opetusaineistoa ja esimerkkejä dataesityksistä, jotka soveltuvat niin vasta-alkajien kuin ammattilaistenkin käyttöön.pienoiskuva|oikea| Euroopan metsätietokeskuksen (EFDAC) karttasovellus on tehty EFDACin karttojen visualisointiin, navigointiin ja paikkatietohakuihin. Sovelluksen on tuottanut Yhteinen tutkimuskeskus.
Portaalin arkkitehtuuri
Portaali perustuu avoimen lähdekoodin ratkaisuihin, kuten Drupal-sisällönhallintajärjestelmään ja Open Knowledge Foundationin kehittämään CKAN-datakatalogiohjelmaan. Siinä käytetään Virtuosoa RDF-tietokantana ja siihen sisältyy SPARQL-päätepiste.
Portaalin metatietokatalogi perustuu kansainvälisiin standardeihin, joita ovat mm. Dublin Core, DCAT-AP-sanasto ja ADMS-skeema.
Major League Baseball -kausi 1883
Major League Baseball -kausi 1883 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Liigojen välisiä otteluita ei kaudella pelattu
Saunders-Roe Princess
thumb|Saunders-Roe Princess-lentovene Farnboroughissa vuonna 1953. Saunders-Roe S.R.45 Princess oli brittiläinen, matkustajaliikenteeseen tarkoitettu lentovene. Kaksikerroksinen matkustamoltaan oleva kone oli hyvin suuri ja ylellinen. Sen omamassa ylitti 150 000 kg, siipien kärkiväli oli noin 67 metriä, pituus oli noin 45 metriä. Sen voimalaitteina oli kymmenen Bristol Proteus potkuriturbiinia, joista kahdeksan oli varustettu kaksoispotkurein. Kaksoispotkurit olivat vastakkaissuuntiin pyöriviä. Luksusluokan lentovene valmistui vuonna 1952. Kone kykeni ottamaan 200 matkustajaa, sen huippunopeus oli 612 km/h ja matkanopeus 579 km/h. Koneen kantama oli lähes 8 500 kilometriä.
Mohant
thumb|Mohantjuustoa. Mohant on slovenialainen lehmänmaidosta valmistettava juusto.
Mohantjuuston perinteistä valmistusalue Sloveniassa sijaitsee Julisten Alppien Bohinj-järven ympäristössä. Juusto tuotettiin alun perin slovenialaisen cika-rodun nautojen maidosta. Ne eivät kuitenkaan ole erityisen tunnettuja tuottoisuudestaan ja nykyisin ne onkin korvattu enimmäkseen muiden rotujen naudoilla. Juustolla on nykyisin Euroopan unionin suojattu alkuperänimitys.
Juustoa valmistettaessa maidon sekaan lisätään juoksutetta, jolloin alkaa muodostua juustomassaa. Juustomassaa leikellään, kuivataan ja suolataan. Suolauksen jälkeen juustomassa asetellaan paikallisesti nimellä deže tunnettuihin puisiin tai muovisiin säiliöihin, joissa juusto peitetään kankaalla tai kelmulla ja sitä puristetaan painoilla. Juusto kypsyy kolmessa vaiheessa; ensin 12–16 °C lämpötilassa 15–20 päivää, sitten 19–23 °C lämpötilassa toiset 15–20 päivää ja lopuksi 12–16 °C lämpötilassa vielä kaksi kuukautta.
Valmis mohantjuusto on vaalean kellertävää ja rakenteeltaan pehmeää. Sen makua on kuvailtu teräväksi, kirpeäksi ja hieman kitkeräksi. Juusto tunnetaan erityisesti sille ominaisesta voimakkaasta hajustaan. Sitä käytetään tavallisesti leivän päälle levitettynä tai esimerkiksi perunoiden kanssa.
Magix
Magix Software GmbH (kutsutaan myös nimellä MAGIX Software GmbH tai yksinkertaisesti MAGIX) on sijoitusryhmä BELLEVUE Investments GmbH & Co. KGaA:n suurin tytäryhtiö. Toimitusjohtajana toimii Klaus Schmidt. Yhtiö on kansainvälisesti aktiivinen ohjelmistovalmistaja ja -julkaisija, joka keskittyy video- ja musiikkiohjelmistojen tekemiseen ammatti- ja puoliammatilaisille sekä harrastajille. Yhtiö sijaitsee Berliinissä. Muita paikkoja ovat Madison, Wisconsin, Dresden ja Lübbecke sekä Huizen Alankomaissa.
Historia
Magix syntyi Länsi- ja Itä-Saksassa, jossa Tilman Herberger ja Titus Tost kehittivät Samplituden. Yhtiöön liittyivät myyntiin ja markkinointiin Dieter Rein ja Jürgen Jaron. Samplitude julkaistiin vuonna 1992 Amigalle ja vuonna 1995 se julkaistiin Windows 3.1:lle.
Tuotteet
Magix Software GmbH:n tuote- ja palvelutarjonta sisältää ohjelmia musiikin, videoiden ja valokuvien digitaaliseen hallintaan ja muokkaamiseen.
Magix:in musiikkituotteisiin kuuluu muun muassa SOUND FORGE Pro, ACID Pro, Samplitude Pro X ja Sequoia. Puoliammattimaisille suunnattuja ​​musiikkituotteita ovat Samplitude Music Studio ja Music Maker. Magix-ohjelmiston avulla käyttäjät voivat tuottaa täydellisiä musiikkikappaleita valmiiksi tuotetuilla näytteillä tai omilla äänityksillä ilman lisäohjelmia.
Videoeditointiin Magix tarjoaa ohjelmistoja ammattimaisille käyttäjille, joilla on suuremmat odotukset videon muokkauksesta. Niitä ovat muun muassa Vegas Pro- ja Video Pro X -ohjelmat. Movie Edit Pro on tarkoitettu puoliammattilaisille ja DIY-käyttäjille, joilla on jonkin verran kokemusta videoeditoinnista.
Movie Edit Pro on yksi maailman myydyimmistä videonmuokkausohjelmista ja on Euroopan markkinajohtaja. Magix tarjoaa myös aloittelijoille tarkoitettuja ohjelmistoja, esimerkiksi Video easy ja Fastcut. Valokuvanmuokkauksessa Magix tarjoaa ohjelmia digitaalisten kuvaesitysten (esim. Magix Photostory Deluxe) luomiseen sekä yksittäisten valokuvien (esim. Magix Photo & Graphic Designer) muokkaamiseen ja valokuvakokoelmien (esim. Magix Photo Manager Deluxe) muokkaamiseen. Xara Designer Pro tarjoaa ratkaisuja ammattikäyttöön tarkoitettuihin valokuvien- ja graafiseen muokkaukseen.
Tuotehistoria
Ensimmäinen Magix Music Maker -versio julkaistiin vuonna 1994. Vuodesta 1996 alkaen Magix-tuotevalikoima laajeni myös muihinkin ohjelmistoihin, kuten valokuvien ja videoiden suunnitteluun, muokkaamiseen, esittämiseen ja arkistointiin. Magix-tuotteita ja -palveluja on tarjottu Euroopan maissa ja Yhdysvalloissa vuodesta 1997 lähtien. Magix Movie Edit Pro:n ensimmäinen versio julkaistiin samana vuonna. Vuonna 2002 markkinoille tuli Magix Photosin CD- ja DVD-levyjen ensimmäinen versio.
Marraskuussa 2008 Magix käynnisti tietoyhteiskunta magix.info:n itsenäisenä sosiaalisen verkoston asiantuntijana musiikkituotannon, videoiden ja valokuvien muokkaamisen aiheista. Vuonna 2009 julkaistiin ensimmäinen versio erityisesti aloittelijoille tarkoitetusta videoeditointiohjelmasta, Magix Video easy:stä. Vuodesta 2013 lähtien Magix alkoi laajentaa tuotevalikoimiinsa myös mobiilisovelluksia.
Vuonna 2014 julkaistiin Magix Fastcut, joka on videoeditointiohjelma erityisesti drone- ja urheilukamera-käyttäjille. Toukokuussa 2016 Magix osti Sonyn Creative-ohjelmistovalikoimasta Vegas Pro:n, Movie Studion, Sound Forge Pro:n, Sound Forge Audio Studion, SpectraLayersin ja ACID Pro:n.
Joutsalainen
Joutsalainen on mekaaninen nosturi, jota käytettiin yleisesti Suomessa puutavara-autoissa ennen kuin hydrauliset kuormaimet alkoivat 1970-luvulta lähtien yleistyä. Mekaaninen kuormain saa käyttövoimansa auton moottorin pyörittämästä voimanulosottoakselista, joka pyörittää vaijerikelaa. Kuormausvaijerin toisessa päässä on ”tukkisaksi”. Nosturin pystytolppa ja puomi on tuettu auton nokkaan menevillä vaijereilla.
Mekaaniset kuormaimet vaativat kaksi käyttäjää. Yleensä auton kuljettaja käytti kuormainta kuorman päällä seisten ohjausköyden avulla ja maassa seisova apulainen huolehti tukkien kiinnittämisestä kuormaimen sakseen.
Kazoo
thumb|Metallinen kazoo. Kazoo on yksinkertainen membranofoni eli kalvosoitin, joka synnyttää tietynlaisen soinnin, kun soittaja hyräilee siihen. Kazoo on niin sanottu mirliton-soitin, jollainen muuntaa soittajan ääntä värähtelevän kalvon avulla.
Joutsalainen
Joutsalainen sai nimensä Joutsassa toimineesta Österbergin konepajasta, joka oli kuormainten merkittävä valmistaja. Nimitys laajeni tarkoittamaan muitakin samalla periaatteella toimivia kuormaimia Suomessa. Toinen merkittävä valmistaja Suomessa oli tamperelainen Kone ja Terä Oy, jonka nostin oli Record-merkkinen.
Kazoo
Historia
Afrikassa on käytetty kazoon tapaisia instrumentteja satoja vuosia naamioimaan ihmisääntä tai matkimaan eläimiä, usein seremoniallisissa tarkoituksissa. Juuri tällaiseen instrumenttiin perustui ensimmäinen kazoo, jonka keksi afroamerikkalainen Alabama Vest 1800-luvulla. Ensimmäisen kazoon valmisti Vestin määritysten mukaan saksalainen kelloseppä Thaddeus von Clegg. Kazoon ensiesittely tapahtui markkinoilla Georgian osavaltiossa vuonna 1852.
Ensimmäiset metalliset kazoot valmistettiin ja patentoitiin Edenin pikkukaupungissa New Yorkin osavaltiossa, jossa niitä valmistetaan edelleen samassa tehtaassa. Kazoon tapaisen soinnin voi saada myös itse aikaan kamman ja ohuen paperin avulla.
Käyttö
Kazoota käyttävät muun muassa skiffleyhtyeet, huumorimusiikin esittäjät ja monet harrastelijat. Se on yksi harvoista Yhdysvalloissa kehitetyistä akustisista soittimista ja yksi helpoimmista oppia soittamaan, sillä siihen tarvitaan vain hyräilemisen taitoa. Original Dixieland Jass Bandin levytyksessä ”Crazy Blues” vuodelta 1921 on taidokas kazoosoolo, jota voisi luulla jopa pasuunasooloksi. Seminaarinmäen mieslaulajien kappale ”Böönat” huipentuu kazoolla toteutettuun mopohurjasteluun. Satunnaisesti kazoota on kuultu myös erilaisissa popmusiikin levytyksissä, kuten Jimi Hendrixin kappaleessa ”Crosstown Traffic” (jossa omatekoinen kazoo soittaa samoja säveliä sähkökitaran kanssa), Uriah Heepin kappaleessa ”The Magician’s Birthday”, Klamydian kappaleessa ”Nina Autio” sekä Hurriganesin tulkinnassa Johnny and the Hurricanesin klassikosta ”Red River Rock”. Myös Eric Claptonin Unplugged-levyllä julkaistussa versiossa kansanmusiikkikappaleesta ”San Francisco Bay Blues” on kazoo-soolo.
Kazoota ei ole juurikaan käytetty klassisessa musiikissa, paitsi David Bedfordin teoksessa With 100 Kazoos, jossa korostuu soittimen yksinkertaisuus: muutama kazoo jaetaan yleisön edustajille, jotka säestävät niillä ammattilaisorkesteria.
Vengetindene
Venjetindan tai Vengetindene on Skandeihin kuuluva vuorimassiivi Rauman kunnassa, Møren ja Romsdalin lääniissä, Norjassa. Sen päähuiput ovat Store Venjetinden, Lille Venjetinden ja Søndre Venjetinden, joista korkein on 1 852 metriä merenpinnantasoa ylemmäksi kohoava Store Venjetinden. Massiivin länsi−luode -puolella sijaitsee Venjesdalen-laakso, itäpuolella puolestaan Kvanndalen-laakso.
Syysmaksaruoho
Syysmaksaruoho on maksaruohoksi varsin isokokoinen ja voi kasvaa 25–60 senttimetriä korkeaksi. Sen lehdet ovat vaalean- tai harmaanvihreät ja kukinto laaja. Kukat ovat lajikkeesta riippuen valkoiset, pinkit tai liilat, ja komeamaksaruoho kukkii loppukesästä melko pitkälle syksyyn.
Puutarhassa syysmaksaruoho sopii täydessä auringossa tai puolivarjossa olevalle kasvupaikalle. Maaperävaatimuksiltaan se on yleensä joustava ja menestyy multavassa, hiekkaisessa tai savisessa maassa sekä happamuudeltaan neutraalissa, hieman happamassa tai hieman emäksisessä maaperässä.
Jalkapallon B-sarjan kausi 1931
B-sarja, alueelliset karsinnat
Helsinki
Helsingin Toverit
Turku
Hangö IK
Viipuri
Viipurin Reipas
Vaasa
Vasa IFK
Kymenlaakso
Kotkan Palloseura
Häme-Satakunta
Tampereen Palloilijat
Karjala
Rosebud Books
Rosebud Books Oy (aiemmin Like Oy) on helsinkiläinen kirjakauppaketju (aiemmalta nimeltään Like-kirjakaupat), joka on erikoistunut pienkustantamoiden teoksiin. Vuonna 2023 siihen kuuluu kuusi kirjakauppaa sekä verkkokauppa. Yrityksen toimitusjohtaja on Hannu Paloviita. Yrityksen toimisto sijaitsee Meritullinkadulla Kruununhaassa. Rosebud omisti aiemmin Like Kustannuksen, joka myytiin Otavalle vuonna 2006, jolloin nimi Rosebud otettiin käyttöön Otavan säilyttäessä Like-brändin kustantamopuolella.
Rosebud on ollut järjestäjänä muun muassa Kirjan ja ruusun päivän tapahtumissa yhdessä Into Kustannuksen kanssa.
Rosebudin Kiasman kirjakauppa oli aiemmin Liken ja sitä ennen Editan omistuksessa.
Rosebud järjestää paljon tapahtumia, kirjailijavierailuja ja näyttelyjä. Kirjamessuilla Rosebud on aktiivinen ja iso toimija varsinkin Helsingin ja Turun kirjamessuilla. Rosebud on myös kustantanut kirjoja sekä itsenäisesti että yhdessä Liken kanssa.
Kirjakaupat
Rosebudilla on viisi kauppaa Helsingissä ja yksi Kuopiossa.
Omistukset
Rosebud Books toimii omistajana mm. Voima Kustannus Oy:ssä sekä Into Kustannus Oy:ssä. Muita yhteisiä omistajia yhtiöissä ovat mm. Maan ystävät ja Luonto-liitto
A Haunted House
A Haunted House on Michael Tiddesin ohjaama kauhuelokuvia parodisoiva komediaelokuva. Elokuvan pääosaa näyttelee Marlon Wayans, joka oli myös mukana elokuvan käsikirjoittamisessa ja tuottamisessa. Muita rooleja näyttelee Essence Atkins, Cedric the Entertainer, Nick Swardson, David Koechner, Dave Sheridan ja Affion Crockett. Elokuva parodisoi enimmäkseen elokuvia Paranormal Activity ja The Devil Inside.
Talinaceae
Talinaceae on vajaat 30 lajia käsittävä kasviheimo koppisiemenisten Caryophyllales-lahkossa.
Tuntomerkit
Heimon kasvit ovat ruohoja tai pensaita, jotka voivat olla liaanimaisia; maansisäiset kasvinosat ovat usein mukulamaisia. Kasveissa on tanniinipitoisia soluja ja yhteyttämiseen liittyy CAM-aineenvaihdunta. Kukassa on kehälehtiä, noin 15 hedettä ja kolmen yhteenkasvaneen emilehden muodostama sikiäin, joka ainakin aluksi on väliseinällinen. Hedelmä on Talinella-alasuvussa luumarjamainen, limautuva ja avautumaton. Siemenessä on strofioli. Kromosomiluku n = 8.
Levinneisyys
Heimo kasvaa hieman hajanaisesti Floridassa, Keski- ja Etelä-Amerikassa, Afrikassa ja Madagaskarilla.
Luokittelu
Talinaceaeen kuuluu kaksi sukua, Talinum sekä Amphipetalum, jonka systemaattinen asema on epävarma. Lajeja on yhteensä 27. Heimo on aiemmin yhdistetty portulakkakasveihin (Portulacaceae), ks. Portulacineae-ryhmän luokittelua.
Siim Sellis
Siim Sellis (s. 5. toukokuuta 1987 Tali) on virolainen uransa lopettanut maastohiihtäjä, joka oli erikoistunut sprinttihiihtoon. Hän edustaa Sportclub Sparta -seuraa. Sellis debytoi maastohiihdon maailmancupissa tammikuussa 2006 Otepäässä 15 kilometrin perinteisen hiihtotavan kilpailussa. Ensimmäiset maailmancupin pisteensä Sellis saavutti viisi vuotta myöhemmin, tammikuussa 2011 niin ikään Otepäässä perinteisen sprintissä ollen 27. Sellisin paras sija maailmancup-osakilpailussa on kymmenes tila Salpausselän perinteisen sprintistä vuodelta 2012.
Sellis lopetti uransa maastohiihtäjänä vuonna 2017.
Sellis oli mukana myös vuoden 2014 talviolympialaisissa Sotšissa, jossa hän oli ainoalla matkallaan, vapaan sprintissä 59.
Fabian Steindl
Fabian Steindl (s. 14. huhtikuuta 1994) on itävaltalainen uransa lopettanut yhdistetyn hiihtäjä, joka edusti seuratasolla HSV Absam-Bergisliä. Steindl voitti nuorten MM-kultaa helmikuussa 2014 Val di Fiemmessä normaalimäen ja 4×5 kilometrin hiihdon joukkuekilpailussa. Yhdistetyn maailmancupissa Steindl debytoi marraskuussa 2014 Rukalla ollen heti pisteillä sijoituttuaan sijalle 27. Parhaimmillaan hän on ollut 16:s sekä Chaux-Neuvessa tammikuussa 2015 että Lillehammerissa joulukuussa 2015. Steindl on kilpaillut myös Continental Cupissa, jossa hän on ollut parhaimmillaan seitsemäs helmikuussa 2012 Kranjissa.
Pyötsiä
Pyötsiä on sukunimi, joka on muun muassa seuraavilla suomalaisilla henkilöillä:
The Common Linnets
The Common Linnets on alankomaalainen yhtye, jonka muodostivat alun perin country-laulajat Ilse DeLange ja Waylon. Yhtyeen oli tarkoitus esiintyä vain yhdessä konsertissa ja Eurovision laulukilpailussa 2014. DeLange ja Waylon olivat tunteneet toisensa jo vuosia ennen yhtyeen muodostamista.
Waylon ilmoitti toukokuun 2014 lopussa, että hän jättää yhtyeen. Sen tarkoitus oli alusta alkaen olla projekti, jossa DeLange pääsee tekemään country-musiikkia yhdessä eri artistien kanssa. Waylonin korvasi yhdysvaltalainen country-laulaja Jake Etheridge.
Yhtyeen nimen alkuperä
Alkuperäisjäsenet DeLange ja Waylon ovat molemmat kotoisin Alankomaiden itäosista. Näiltä alueilta kotoisin olevista ihmisistä käytetään hollanninkielistä nimitystä heikneuter, joka viittaa kneu-nimiseen lintuun eli hemppoon. Yhtyeen nimi tulee lajin englanninkielisestä nimestä common linnet. Nimen keksi hollantilainen suunnittelija Rens Dekker, joka on suunnitellut myös yhtyeen logon sekä Calm After the Storm -singlen ja yhtyeen esikoisalbumin kansikuvat.
Ura
thumb|DeLange ja Waylon esittämässä Calm After the Stormia Eurovision laulukilpailun semifinaalin harjoituksissa. 25. marraskuuta 2013 Alankomaiden Eurovision laulukilpailuista vastaavat televisioyhtiöt AVRO ja TROS tiedottivat lehdistötilaisuudessa, että The Common Linnets edustaa Alankomaita Eurovision laulukilpailussa 2014. DeLange ja Waylon esittivät viisukappaleensa Calm After the Storm ensimmäisen kerran De Werelt Draait Door -televisio-ohjelmassa 12. maaliskuuta 2014 ja julkaisivat kappaleen lopullisen version seuraavana päivänä. Heidän debyyttialbuminsa The Common Linnets julkaistiin 9. toukokuuta 2014 ja päivää myöhemmin yhtye sijoittui toiseksi Eurovision laulukilpailussa 2014.
Euroviisujen jälkeen yhtye lähti kiertueelle Alankomaissa sekä joissakin muissa Euroopan maissa. Waylonin poissaolo sai liikkeelle huhuja, joiden mukaan Waylon olisi jättänyt yhtyeen tai hänet olisi korvattu jollakin toisella artistilla. Waylon kirjoitti kuitenkin viralliselle Facebook-sivulleen viestin, jossa hän kertoi, että "yhtyeen molemmat jäsenet eivät osanneet ennustaa yhtyeen menestystä", ja että hänen aikansa menee hänen syyskuussa 2014 julkaistavan albuminsa valmisteluun. Myöhemmin Waylon kuitenkin ilmoitti lähtevänsä yhtyeestä, ja hänet korvasi Jake Etheridge.
Yhtyeen toinen albumi II julkaistiin 25. syyskuuta 2015.
Minä, Ozzy
Minä, Ozzy on brittiläisen rockmuusikon Ozzy Osbournen vuonna 2009 julkaistu omaelämäkerta, jonka hän kirjoitti yhdessä Chris Ayresin kanssa. Kirja kertoo Osbournen elämästä ja urasta laulajana.
Braheapalmut
Braheapalmut (Brahea) on palmukasvien heimoon kuuluva suku, jonka lajeja voidaan kasvattaa huonekasveina. Sukuun kuuluu 11 lajia, jotka esiintyvät Meksikossa, Belizessä, El Salvadorissa, Guatemalassa, Hondurasissa ja Nicaraguassa.
Alicia Keysin diskografia
Tämä on laulaja Alicia Keysin diskografia.
Matti Hannus
Matti Hannus (s. 1947 ) on suomalainen kirjailija ja toimittaja. Hän on Juoksija-lehden toimittaja. Hänet on palkittu Suomen Urheilumuseon kirjastotoimikunnan Vuoden urheilukirja -palkinnolla kahdesti henkilökohtaisesti (1980 ja 1990) ja kahdesti työryhmän jäsenenä (1996 ja 2006).
Hannus on kirjoittanut urheilusta 30 kirjaa, muun muassa Pertti Sankilammesta kirjan Voitin elämän. Kirja on Suomen vammaisliikunnan ensimmäinen elämäkertateos. Urheilun ohella se kirjaa merkittävällä tavalla myös invalidityön ja Kempeleen kunnan historiaa.
Hän on saanut myös Oulun OP:n vuoden 2009 Taitaja-stipendin.